**KANCELARIJA ATAŠEA ZA ODBRANU**

**PRI ITALIJANSKOJ AMBASADI U REPUBLICI SRBIJI**

**JAVNO OBAVEŠTENJE ZA PONUDU ZA SPONZORSTVO ZA DAN NACIONALNOG JEDINSTVA I DAN ORUŽANIH SNAGA 4. NOVEMBAR 2025.**

**Kancelarija atašea za odbranu u Republici Srbiji**

UZIMAJUĆI U OBZIR čl. 43 zakona od 27. decembra 1997. godine, br. 449, koji utvrđuje opšta načela kojih se javna uprava mora pridržavati kada je reč o ugovorima o sponzorstvu;

UZIMAJUĆI U OBZIR čl. 134, stav 4, zakonodavnog ukaza br. 36 iz 2023. godine;

UZIMAJUĆI U OBZIR Ukaz predsednika Republike od 15. novembra 2012. godine „Pravilnik kojim se uređuje delatnost Ministarstva odbrane u oblasti radova, usluga i snabdevanja“;

I IMAJUĆI U VIDU

da Kancelarija atašea za odbranu u Republici Srbiji u Beogradu deluje u povoljnom kontekstu u zemlji u kojoj je prisutno preko 1200 preduzeća u potpunom ili delimičnom vlasništvu italijanskog kapitala koje posluju u strateškim sektorima kao što su bankarstvo, osiguranje, automobilska, tekstilna i prehrambena industrija, infrastruktura, energetika, kao i da je nivo bilateralne trgovinske razmene u 2022. godini iznosio oko 4,6 milijardi evra;

da je primereno, zbog interesovanja raznih italijanskih preduzeća da učestvuju u promotivnim inicijativama u saradnji sa Kancelarijom atašea za odbranu u Republici Srbiji u Beogradu, da se pristupi sponzorstvu povodom održavanja prijema za Dan nacionalnog jedinstva i Dan Oružanih snaga koji će se održati 6. novembra 2025. godine;

da, budući da sponzorstva, kao i sve aktivnosti javne uprave, moraju biti usmerene na ostvarivanje javnog interesa, utvrđenog čl. 43 Zakona 449/1997 u sledeće tri tačke: a) favorizovanje inovacija u administrativnoj organizaciji; b) ostvarivanje veće uštede i c) obezbeđivanje boljeg kvaliteta usluga, proizilazi da su okviri korišćenja sponzorstava sledeći:

* sponzorstvo mora isključiti oblike sukoba interesa između javnih i privatnih aktivnosti;
* sponzorstvo ne može biti u suprotnosti sa opštim principima italijanskog ustavnog poretka niti u bilo kom smislu zabranjeno zakonom;
* ne sme izazvati predrasude ili naneti štetu ugledu i inicijativama Kancelarije atašea za odbranu u Republici Srbiji u Beogradu;

OBJAVLJUJE

Da namerava da ponudi mogućnost zaključenja sponzorskih ugovora povodom proslave i održavanje prijema za Dana nacionalnog jedinstva i Dana Oružanih snaga koji će se održati 6. novembra 2025. zainteresovanim javnim ili privatnim subjektima koji, uz novčanu naknadu, koja se isplaćuje direktno pružaocima usluga na ugovornoj stanici, ili koji putem nenovčane saradnje nameravaju da se promovišu objavljivanjem sopstvenog loga ili drugim odgovarajućim načinom promocije.

Član 1 – OPŠTI USLOVI ZA SPONZORSTVO

Predlog za sponzorstvo, povodom proslave Dana nacionalnog jedinstva i Dana Oružanih snaga koja će se održati 6. novembra 2025. godine, mogu da dostave javni ili privatni subjekti, preduzeća koje se bave proizvodnjom dobara i pružanjem usluga, udruženja i fondacije, privremene grupacije preduzeća koje imaju interes da promovišu sebe, naziv kompanije ili druge prepoznatljive elemente, a čije temeljne vrednosti nisu u suprotnosti sa vrednostima ove Institucije i čije poruke nisu u suprotnosti sa renomeom dana koji se proslavlja, kao što je bolje navedeno u nastavku.

Član 2 – ELEMENTI UGOVORA O SPONZORSTVU

Sponzorstvo je operativno usmereno na stavljanje na raspolaganje sredstava za realizaciju aktivnosti iz preambule. Kancelarija atašea za odbranu u Republici Srbiji u Beogradu moći će da dozvoli prisustvo više sponzora. Odnosi između Kancelarije atašea za odbranu u Republici Srbiji u Beogradu i sponzora biće regulisani pojedinačnim ugovorima sastavljenim na osnovu važećeg italijanskog zakonodavstva i lokalnih običaja.

Sponzor snosi troškove u vezi sa eventualnim snabdevanjem i plaćanjem bilo kakvih dažbina, poreza ili taksi koje propisuju zakoni ili propisi nacionalnog ili lokalnog zakonodavstva, a koji proističu iz izvršenja ugovora.

Subjekti izabrani kao sponzori će se obavezati da isplate iznos novca direktno pružaocima usluga ili isporučiocima dobara koje odabere ova Kancelarija u zamenu za unapređenje komercijalnog brenda prilikom sponzorisanog događaja, na način koji će biti dogovorene na osnovu finansijskog učešća u događaju.

Na primer, unapređenje brenda može podrazumevati:

1. uključivanje brenda/loga sponzora u program koji se odnosi na predmetni događaj sponzorskog ugovora koji organizuje Kancelarija atašea za odbranu u Republici Srbiji;
2. uključivanje brenda/loga sponzora u sve izložbene prostore događaja obuhvaćenih ugovorom o sponzorstvu koji organizuje Kancelarija atašea za odbranu u Republici Srbiji.

Član 3 – USLOVI ZA SPONZORA

Uslovi koje sponzori moraju da ispune su sledeći:

* usklađenost sa javnim interesima i nepripadnost političkim, sindikalnim ili verskim organizacijama;
* odsustvo sukoba interesa između javne i privatne aktivnosti obuhvaćenih sponzorstvom ili oglašavanjem;
* odsustvo predrasuda ili narušavanje ugleda Kancelarije atašea za odbranu u Republici Srbiji ili njenih inicijativa;
* odsustvo spora sa Administracijom predlagačem;
* odsustvo štetnih ili ograničavajućih situacija u pogledu ugovorne sposobnosti;
* nepostojanje likvidacionih ili stečajnog postupka.

Član 4 – VRSTE SPONZORA

Kancelarija atašea za odbranu u Republici Srbiji u Beogradu namerava da koristi sledeća dva tipa „sponzora“: a) „glavni sponzor“ i b) „sponzor“.

Član 5 – PREDMET I MINIMALNA NAKNADA

Cilj ovog obaveštenja je dobijanje sponzorstava za proslavu Dana nacionalnog jedinstva i Dana Oružanih snaga koja će se održati 6. novembra 2025. sponzorstvo će dati pravo na adekvatnu vidljivost logotipa sponzora („prostor za oglase“) na događaju. Iznos od 2.000,00 evra (dve hiljade/00) je minimalna neto naknada za pripisivanja zvanja „glavnog sponzora“. Iznos od 100 (sto/00) do 1.500,00 evra (hiljadu i petsto/00) evra je neto naknada za priprisivanja zvanja “sponzora“. Navedene sume ne uključuju bankarske troškove. Sponzorstvo će dati pravo na adekvatnu vidljivost logotipa sponzora („prostor za oglašavanje“) tokom događaja.

Član 6 – DOSTAVLJANJE PONUDA ZA SPONZORSTVO

Ponuda za sponzorstvo od strane zainteresovanih lica iz čl. 1 mora se dostaviti u pisanoj formi i mora biti poslata poštanskom službom, preporučenom poštom, ovlašćenim kurirom odnosno lično dostavljena na sledeću adresu: Ambasada Italije – Kancelarija atašea odbrane u Republici SRBIJI u Beogradu – Birčaninova 11 – 11000 Beograd, do 20. oktobra 2025. godine. Alternativno, na adresu elektronske pošte: difeitalia.begrado@smd.difesa.it do 20.10.2025. Ponude za sponzorstvo, koje potpisuje zakonski zastupnik u slučaju pravnih lica, moraju da sadrže:

* lične podatke sponzora (fizičkog ili pravnog lica);
* detaljan opis dobara/usluga koje se nude;
* prihvatanje klauzula sadržanih u ovom obaveštenju;
* posedovanje opštih uslova u skladu sa čl. od 94. do 98. zakonske uredbe br. 36/2023 za sklapanje ugovora sa javnom upravom;
* nepostojanje prepreka koje proizilaze iz regulative zakona protiv mafije ili podvrgavanja preventivnim merama;
* nepostojanje likvidacionog ili stečajnog postupka;
* nepripadanje političkim, sindikalnim ili verskim organizacijama;
* obavezivanje sponzora da preuzme sve odgovornosti, obaveze i sve lokalne troškove koji su vezani i koji proizilaze iz reklamne poruke;
* ovlašćenje za obradu ličnih podataka u skladu sa Uredbom (EU) 2016/679 Evropskog parlamenta i Saveta od 27. aprila 2016. godine, koja se odnosi na zaštitu fizičkih lica u pogledu obrade ličnih podataka kao i slobodnog kretanja tih podataka i kojom se stavlja van snage Direktiva 95/46/EC. U ime Rukovaoca podacima nastupa Kancelarija atašea za odbranu Republike SRBIJE u Beogradu;
* posebna izjava, prema priloženom modelu „Jedinstveni dokument o zahtevima“, kojom se potvrđuje nepostojanje štetnih ili ograničavajućih uslova za sklapanje ugovora sponzora u skladu sa navedenim članovima od 94. do 98. Zakonske uredbe 36/2023.

Prijave se mogu odnositi na sponzorstva finansijske prirode (u vidu učešća u troškovima kroz plaćanje faktura) i tehničke prirode (direktno pružanje usluga ili isporuka dobara) i biće moguće podneti prijave koje predviđaju oba oblika sponzorstva (delimično finansijski i delimično tehnički).

Ovo saopštenje ni na koji način ne obavezuje Kancelariju atašea za odbranu u Republici Srbiji u Beogradu, koja zadržava pravo da kontaktira zainteresovane radi planiranja događaja na gore navedene načine.

Član 7 - ISKLJUČENJE IZ POSTUPKA PROCENE

Ponude koje imaju ograničenja ili su izražene na nejasan način, bez svojeručnog potpisa ili dostavljene nakon roka navedenog u ovom obaveštenju neće biti razmatrane. Kao dokaz datuma prispeća koverte ili bilo koje elektronske prepiske uzimaće se samo datum stavljen pečatom Kancelarije atašea za odbranu u Republici Srbiji u Beogradu. Pravovremena dostava paketa ostaje na isključivu odgovornost pošiljaoca. Kancelarija atašea za odbranu u Republici Srbiji u Beogradu ne preuzima odgovornost za kašnjenja zbog neefikasne usluge dostavljača.

Član 8 - OCENA PONUDA I PRAVO NA ODBIJANJE SPONZORSTVA

Kancelarija atašea za odbranu u Republici Srbiji u Beogradu, po sopstvenom nahođenju, u skladu sa principima ekonomičnosti, efektivnosti, nepristrasnosti, jednakog tretmana, transparentnosti i proporcionalnosti, zadržava pravo da proceni i eventualno odbije, bez obaveze davanja razloga potencijalnom ponudiocu sponzorstva, ako nastupi bilo koja od sledećih okolnosti:

* Kancelarija atašea za odbranu u Republici Srbiji u Beogradu smatra da može doći do sukoba interesa sa obavljanjem delatnosti;
* Kancelarija atašea za odbranu u Republici Srbiji u Beogradu prepoznaje u reklamnoj poruci moguću predrasudu ili nanošenje štete svom ugledu ili sopstvenoj inicijativi;
* Kancelarija atašea za odbranu Republike Srbije u Beogradu smatra ponudu neprihvatljivom iz razloga opšte neprikladnosti ili suprotnosti italijanskom zakonu o javnim ugovorima;
* Kancelarija atašea za odbranu u Republici Srbiji u Beogradu ocenjuje da se, zbog prirode sponzorstva ili delatnosti sponzora, ponuda smatra suprotnom opštim principima italijanskog pravnog sistema ili zabranjenom zakonom, ili se smatra nekompatibilnom sa institucionalnom ulogom same Ambasade ili nije usklađena sa smernicama spoljne politike Italije;
* sponzorstvo se odnosi na propagandu političke, sindikalne, filozofske ili verske prirode, oglašavanje je usmereno ili povezano sa proizvodnjom ili distribucijom duvana, alkoholnih proizvoda, pornografskog ili seksualnog materijala, uvredljive poruke, uključujući izraze fanatizma, rasizma, mržnje ili pretnje odnosno načelno svako izražavanje koje je u suprotni zakonima i pravnim principima Italije.

Kancelarija atašea za odbranu u Republici Srbiji u Beogradu zadržava pravo povlačenja iz spoljnopolitičkih razloga, na jednostavan zahtev, bez ikakvih uslova i ograničenja, bez naknade i ne dajući pravo sponzoru na povraćaj uplaćenih avansa.

Član 9 – EVENTUALNA NEMOGUĆNOST ODRŽAVANJA PRIJEMA

Nemogućnost održavanja prijema povodom proslave Dana nacionalnog jedinstva i Dana Oružanih snaga iz ubedljivih organizacionih razloga, koje će Ambasada zvanično saopštiti putem e-pošte najmanje 3 dana pre datuma određenog za događaj, neće dati pravo odabranom ponuđaču da zahteva povraćaj već uplaćenih iznosa. U ovom slučaju Kancelarija atašea za odbranu u Republici Srbiji u Beogradu ponudiće odabranom ponuđaču mogućnost sponzorstva obeležavanja Dana nacionanog jedinstva i Dana Oružanih snaga 4. novembra 2026. godine.

Član 10. – ZAKLJUČIVANJE UGOVORA O SPONZORSTVU

Upravljanje sponzorstvom biće regulisano između strana potpisivanjem posebnog ugovora u kome će se svi sadržaji ovog obaveštenja posebno nazvati obavezujućim klauzulama. Sponzorski ugovor takođe ovlašćuje korišćenje „prostora za oglašavanje“. Nije dozvoljeno naknadno preuzimanje od strane drugog subjekta ugovora o sponzorstvu koji je zaključila Kancelarija atašea za odbranu u Republici Srbiji u Beogradu sa sponzorom.

Ukoliko naknadne provere otkriju neistinitost sadržaja ponuda i relativnih izjava, dotična kompanija će snositi predviđene kaznene sankcije i odmah gubiti svaku korist eventualno stečenu na osnovu neistinitih izjava.

Beograd, 03. oktobar 2025.

ATAŠE ZA ODBRANU

pukovnik Aurelio Kosta

OVO OBAVEŠTENJE JE POSTAVLJENO NA OGLASNU TABLU ITALIJANSKE AMBASADE 03. OKTOBRA 2025. I ISTOG DANA OBJAVLJENO NA ZVANIČNOM SAJTU AMBASADE (www.ambbelgrado.esteri.it)